חנוכה – משחקי תיאטרון-חג עם ילדים
משחקי תנועה מקטנטנים ועד בוגרים:
· במעגל מעבירים בכאילו: להבה קטנה, נר דולק, כדור אש, לפיד בוער. 
· אני הטבחית והם העיסה: "לסמן" על הרצפה קערה. ל"שפוך": שמן מהכד, ביצה "לשבור", לשפוך קמח, מים וכן הלאה. 
· מוסיקה – לערבב את כולם. לאט, מהר, להקציף לערבל, וכו'.
· הקערה הופכת למחבת – לטגן.
· המחבת הופך לצלחת – לאכול.
· כולנו טבחים של חנוכה. "לובשים" הסינרים. "חובשים" כובעים. 
· מראים סוגי טבחים כשהם מכינים לביבות:
·  נחמד, ביישן, שמן, עצבני, שמח, גבוה, נמוך, רציני, מבולבל ועוד. 
"סלט פירות" לחנוכה: 
· כל אחת מקבלת שם של סמל.
· אני קוראת בשם של סמל – מחליפים מקומות.
· אני מספרת סיפור, בתוכו שוזרת את סמלי החג, מחליפים מקומות לפי מה שבסיפור. 
פסלים של סמלי חג כולם יחד או קבוצות: 
· כל אחד הופך לפסל של: כד, חנוכיה, נר.
· כולם יחד: כל אחד הופך ל:
· נר שנמס, 
· סופגניה עם ריבה, 
· לביבה בתוך מחבת, 
· סופגניה בתוך שמן. 
· בקבוצות - פסלים: ולהפעיל את הקבוצות:
· קופסת נרות – משוויצים מי שווה יותר...
· כדים משוויצים בחלון ראווה....
· קופסת סביבונים – עצובים כי אין מי שיסובב, 
· קערה עם סופגניות - לפני ההזרקה של הריבה
· חנוכייה - שחם לה
· סיר שמן עם סופגניות  - מתגלגלות וחם להן
דמויות של סמלי חג שעושים להם 'האנשה' (לא עשינו):
· כל אחת נשארת בדמות הסמל שלה. 
· כל אחת יושבת כמו הדמות (אחת שתים שלוש פריז).
· כל אחת עושה מחווה של הדמות (שלוש ארבע ו...)
· כל אחת עושה פעולה/מחווה ומוסיפה את המשפט שעומד לה על קצת הלשון... (שלוש ארבע ו...)
· הולכים בחדר – מונולוג בקול – כולן יחד.
· פריזים ומי מוכנה להראות?
· להתחבר לזוגות – לומר אחת לשנייה, ליצור דיאלוג במקום.

מופע:
· מריונטות עם קמח קמח: (ביו-טיוב) מריונטות. בנות מפעילות את הבנים. אחד עם כובע טבח מנצח על המלאכה. 
· כל זוג לפי השיר: קמח קמח-  זוג ראשון. שמן שמן – זוג שני, במוסיקה – כולם מערבבים. טבח ומפעיל עושים "קרוס במה". ביצים אותו דבר. 
· בסוף בפזמון האחרון – המריונטות מתעצבנות  - מורידות החוטים, הולכות והטבח נשאר לבד! או להיפך – הטבח טועם, לא מרוצה וזורק הכובע והולך. מופתעים פריז.
חובה להגיע! מכונת סופגניות: מכונה רגילה של תיאטרון – עם תנועות של הכנת סופגניות לפי סדר כרונולוגי. יושבים בחצי גורן, או עומדים בלי לזוז, או נכנסים אל הבמה בכל פעם זוג או שלישיה נוספים. לכולם כובע טבחים, סינר לבן, שלטים שאפשר שילד יעבור איתם "קרוס במה", ומוסיקה של משינה, ריקוד המכונה. אחרון מחלק סופגניות אמיתיות למורים או למי שעומד שם... אפשר להפעיל גם 40 ילדים. אפשר להפעיל את ההורים!!: אלתור על המקום... 
חנוכה שמח!


